钦定古今图书集成/明伦汇编/皇极典/第239卷 > 《高宗赐赵延康御书跋》陆游
## 钦定古今图书集成/明伦汇编/皇极典/第239卷 > 《高宗赐赵延康御书跋》陆游

右“知《金坛县赵君师》。”录：高宗赐其大父延康公书
及《延康移伪楚书》，共为一编，以示史官陆某。某曰：“延
康在宣和、靖康间，声望风采，震曜一时。及守宛丘，百
战御狂寇，卒全其城，视唐代张巡、许远、颜真卿皆过
之，来朝行在，高皇盖欲以左辖命之。议者谓宗室辅
政非故事”，遂止。方公之南徙也，谢表有云：“臣本支百
世，侍从三朝。”又云：“坚壁以保近畿，慨前功之俱废。登
坛而陪盛礼，怀曩遇以自怜。”读者悲之。某又尝于公
从孙师严有翼家，见公《建炎奏议稿》一编，皆人所至
难言，不知此稿皆在《鉴堂集》中否？或可访于有翼院
中，以补逸遗。敢并以告。嘉泰癸亥岁三月丙申，臣某
谨识。